钦定古今图书集成/明伦汇编/官常典/第717卷 > 宋钦道
## 钦定古今图书集成/明伦汇编/官常典/第717卷 > 宋钦道

按《北齐书》本传：“钦道，广平人，魏吏部尚书弁孙也。初
为大将军主簿，典书记。后为黄门侍郎，又令在东宫
教太子习事。郑子默以文学见知，亦被亲宠。钦道本
文法吏，谙识古今，凡有疑事，必询于子默。二人幸于
西宫，虽诸王贵臣，莫不敬惮。钦道又迁秘书监，与杨
愔同诛。赠吏部尚书、赵州刺史。”